Marja-Leena Laakso

Marja-Leena Laakso (o.s. Lehtonen, s. 25. huhtikuuta 1965 Pori)  on suomalainen varhaiskasvatustieteen professori ja Jyväskylän yliopiston koulutuksesta vastaava vararehtori.

Laakso valmistui ylioppilaaksi 1984 ja yhteiskuntatieteiden maisteriksi Jyväskylän yliopistosta 1989. Psykologian lisensiaatiksi hän valmistui 1993 ja väitteli psykologian tohtoriksi 1999 Jyväskylän yliopistossa.

Laakso on toiminut varhaiskasvatuksen lapsi- ja kehityspsykologiaan painottuvana professorina Jyväskylän yliopistossa 2006 alkaen. Hän on tutkinut muun muassa varhaista vuorovaikutusta ja lasten kielenkehitystä sekä kehittänyt menetelmiä lasten sosiaalisten ja emotionaalisten taitojen sekä vanhemmuuden tukemiseen.

Laakso toimi kasvatustieteiden (vuoden 2017 alusta kasvatustieteiden ja psykologian) tiedekunnan dekaanina vuoden 2014 alusta. Hänet valittiin vararehtoriksi syksyllä 2017. Elokuussa 2021 Laakso valittiin jatkamaan tehtävässä enintään viisivuotiskauden 1. elokuuta 2022 alkaen.

Lähteet

Aiheesta muualla
 Marja-Leena Laakso Jyväskylän yliopiston verkkosivuilla

Elävät henkilöt
Vuonna 1965 syntyneet
Suomalaiset professorit
Jyväskylän yliopiston professorit